OpenLLM-France/wikimedia huggingface dataset:
# Dawud Paixà Mamluk

Dawud Pasha Mamluk (1767-1851/1852) fou un mameluc, darrer governador autònom de l'Iraq otomà a Bagdad.
Era un esclau d'origen georgià comprat a Bagdad per Sulayman Pasha el Gran i es va casar amb la seva filla. La seva personalitat era atractiva, i era un home pietós, cosa que el va ajudar en la seva carrera sent secretari, tresorer, daftardar i kahya.
El 1817 va aconseguir el nomenament com a Pasha a Bagdad després de fer assassinar al seu predecessor Said Pasha. Va adoptar una política vigorosa contra les tribus, va reprimir als turbulents yazidis i als anaza de les regions semidesèrtiques, i va fer regnar l'ordre. Va controlar als prínceps kurds i va rebutjar un atac persa el 1823. Va llicenciar als geníssers i va aixecar un exèrcit de nou tipus, i va permetre algunes innovacions copiades dels europeus a l'exèrcit i el comerç. Va fer construir diversos edificis públics.
Una inundació catastròfica seguida d'una epidèmia de pesta van permetre a la Porta acabar amb el seu govern i posar el territori sota administració d'un wali de designació directe (1831). Fou arrestat i empresonat però la seva captivitat fou molt suau i aviat alliberat i encarregat d'alguna missió a l'estranger.
El 1845 el sultà el va nomenar guardià dels llocs sants de Medina. Va morir el 1851/1852.

## Bibliografia

* S. H. Longrigg, Four Centuries of Modern Iraq, Oxford, 1925
* C. Huart, Histoire de Bagdad dans les temps modernes, París 1907.
# Dawud Shah I

Dawud Shah I fou un efímer sultà bahmànida del Dècan el 1378.
Va pujar al tron després d'assassinar al seu parent Ala al-Din Mudjahid Shah (21 d'abril de 1375). La germana del sultà assassinat, Ruh Parwar Agha va enviar un esclau reial de nom Bakah a matar el nou sultà com a revenja, i l'esclau va complir la seva tasca mentre Dawud pregava a l'oració del divendres a la gran mesquita del fort de Gulbarga (22 de maig de 778) un mes després de pujar al tron. Ruh Parwar va posar al tron a Muhammad Shah II, germà de Dawud Shah.

## Referències

* Cambridge History of India, volum III, 1937.
* Dinastia Bahmànida Arxivat 2006-10-19 a Wayback Machine. (anglès)
# Cróbilos

Cróbilos (en llatí Crobylus, en grec antic Κρώβυλος "Króbylos") fou un poeta còmic atenenc considerat de la nova comèdia, però que podria ser de la mitjana. de la seva època només se sap que vivia als voltants de l'any 324 aC o poc després. Alguns autors l'han confós amb Hegèsip d'Atenes.
Ateneu de Nàucratis ha conservat els títols i alguns fragments de les seves obres:
* Ἀπαγχόμενος ("Apanchomenos" El penjat).
* Ἀπολιποῦσα ("Apolipousa", La desterrada).
* Ψευδυποβολιμαῖος ("Pseudopobolimaios" "El que se situa falsament").

## Referències

* ↑ Crobylus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 896
# Daniel J. Meyer

Daniel J. Meyer (Buenos Aires, Argentina, 1982) és un dramaturg i director teatral afincat a Barcelona d'origen argentí.
El dramaturg en llengua catalana nascut a Buenos Aires, va realitzar estudis de teatre, especialitzant-se en direcció teatral, a 'ANDAMIO 90' de Buenos Aires, a l'Argentina, i cursos a l'Obrador de la Sala Beckett i a l'Escola Superior d'Art Dramàtic Eòlia. També ha cursat un Postgrau de producció i gestió d'espectacles (UB-Institut del Teatre). Pel que fa a la seva experiència professional, ha dirigit i escrit totes les obres de la companyia 'Descartable Teatre', entre les quals destaquen Fusells, una versió lliure de l'obra de Bertolt Brecht, i Abans. Ha estat l'ajudant de direcció habitual d'Àngel Llàcer. I també ha treballat amb Rosa Novell, Josep Galindo, Pablo Ley i altres directors en diferents espectacles.
El 2022 va estrenar a la La Villarroel Scratch, la història d'una DJ que planteja tots els seus dubtes com a dona immersa en la vida nocturna. I el gener del 2023 va estrenar al Teatre Nacional de Catalunya (TNC) l'obra "Uppgivenhet".
Desde 2009 ha escrit nou obres, però la que el va enlairar en la seva carrera i li ha donat fama com a autor teatral, ha estat "A.K.A." (Also Known As), dirigida per Montse Rodriguez, que ja s'ha representat en castellà i en anglès, i que té traduccions disponibles per a la descàrrega en onze idiomes. L'obra, que ha estat guanyadora del Premi Teatre de Barcelona, de 2 Premis Max i 4 Premis Butaca, entre molts altres, és el monòleg d'un jove desubicat, que no és ni del lloc on viu ni del país d'on prové, d'una família jueva argentina amb ascendència alemanya, polonesa i russa. Una història que s'acosta molt a la biografia de Meyer, qui amb menys de 20 anys va venir a Barcelona des de la seva Argentina natal. Meyer forma un tàndem creatiu amb la directora Montse Rodríguez Clusella, amb qui fa un any i mig van constituir la companyia AKA Teatre.

## Referències

* 1 2 3 «Daniel J. Meyer». Catalandrama, L'Obrador / Sala Beckett. [Consulta: 17 març 2023].
* 1 2 Camps, Magí «Daniel J. Meyer desmunta el somni de l’Estat de benestar suec a ‘Uppgivenhet’. L'autor d'‘A.K.A.’ estrena al TNC una història d'immigrants i acollidors». La Vanguardia, 10-01-2023 [Consulta: 17 març 2023].
* ↑ «Daniel J Meyer». Barcelona Districte Cultural. Ajuntament de Barcelona. [Consulta: 17 març 2023].
* ↑ «Daniel J. Meyer». La Ventana del CDN. Institut Nacional de les Arts Escèniques i de la Música (INAEM). [Consulta: 17 març 2023].
# Cua de ventall perlat

El cua de ventall perlat (Rhipidura perlata) és un ocell de la família dels ripidúrids (Rhipiduridae).

## Hàbitat i distribució

Habita els boscos del sud-oest de Tailàndia, Malaca Sumatra i Borneo.

## Referències

* ↑ «Cua de ventall perlat». Cercaterm. TERMCAT, Centre de Terminologia. Rev. 10/10/2023(català)
# De Witt (Nebraska)

De Witt és una població dels Estats Units a l'estat de Nebraska. Segons el cens del 2000 tenia 572 habitants.

## Demografia

Segons el cens del 2000, De Witt tenia 572 habitants, 243 habitatges, i 164 famílies. La densitat de població era de 525,8 habitants per km².
Dels 243 habitatges en un 31,7% hi vivien nens de menys de 18 anys, en un 55,6% hi vivien parelles casades, en un 10,3% dones solteres, i en un 32,1% no eren unitats familiars. En el 30,5% dels habitatges hi vivien persones soles el 18,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,87.
Per edats la població es repartia de la següent manera: un 24,7% tenia menys de 18 anys, un 8,2% entre 18 i 24, un 27,4% entre 25 i 44, un 24,1% de 45 a 60 i un 15,6% 65 anys o més.
L'edat mediana era de 40 anys. Per cada 100 dones de 18 o més anys hi havia 94,1 homes.
La renda mediana per habitatge era de 38.056 $ i la renda mediana per família de 48.021 $. Els homes tenien una renda mediana de 26.583 $ mentre que les dones 22.778 $. La renda per capita de la població era de 17.684 $. Aproximadament el 3,6% de les famílies i el 3,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- De Witt». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- De Witt». American Fact Finder. Oficina del Cens dels Estats Units, 12-01-2010.
# Dame Maroie

Dame Maroie o Maroie de Dregnau de Lille (segle XIII) va ser una trobadora d'Arràs, a Artois, França.
Hom parla de Dame Margot en un jeu parti, o cançó de debat, "Je vous pri, dame Maroie". Aquesta cançó sobreviu en dos manuscrits, que donen cadascun d'ells melodies separades i no relacionades. En dos manuscrits se li atribueix un fragment d'una cançó, "Mout m'abelist quant je voi revenir". Dame Maroie és la destinatària d'un grand chant d'Andrieu Contredit d'Arràs. La destinatària va ser identificada com a Maroie de Dregnau de Lille de la qual queda una sola estrofa d'una única cançó, "Mout m'abelist quant je voi revenir" (en una forma típica de trober, ABABCDE), juntament amb la seva música.

## Referències

* 1 2 3 Doss-Quinby 27.
* ↑ F-AS MS 657, f.141v i V-CVbav Reg. MS 1490, f.140r
* ↑ Coldwell.
* ↑ Petersen Dyggve 176.
* ↑ Manuscript F-Pn f.f. 844, f.181. Coldwell.

## Bibliografia

* Berger, Roger. Littérature et sociéte arrageoises au XIIIe siècle: Les chansons et dits artésiens. Arràs: Commission Départementale des Monuments Historiques du Pas-de-Calais, 1981.
* Coldwell, Maria V. "Margot, Dame, and Maroie, Dame", Grove Music Online, ed. L. Macy (consultat el 21 d'octubre de 2006), grovemusic.comArxivat 2008-05-16 a Wayback Machine. (accés per subscripció).
* Coldwell, Maria V. « Maroie de Dregnau de Lille », Grove Music Online, éd. L. Macy (consultat el 22 d'octubre de 2006), grovemusic.comArxivat 2008-05-16 a Wayback Machine. (accés per subscripció).
* Doss-Quinby, Eglal. Songs of the Women Trouvères. New Haven: Yale UP, 2001. ISBN 0-300-08413-7. 0-300-08413-7
* Petersen Dyggve, Holger. Onomastique des trouvères. Société Philologique, 1934.
# Cymru Goch

Cymru Goch (Gal·les Roig) fou un grup polític d'extrema esquerra del País de Gal·les creat el 1969, partidari de l'acció directa. Editava el diari Y Faner Goch (La bandera roja).
El mateix any va cremar cabanes per a turistes britànics per tal de demostrar-los que no hi eren benvinguts. També va signar el 1972 la Carta de Brest amb altres grups nacionalistes minoritaris com Volksunie, Strollad ar Vro, Esquerra Catalana dels Treballadors, PSAN-P, Lucha Occitana i altres. Després d'anys d'inactivitat, el 1987 es va reactivar per tal de reclamar un estat socialista independent per a Gal·les. També ha estat un dels fundadors de l'Aliança Socialista Gal·lesa el 2002. El 2003 es va integrar en el nou partit Cymru Ymlaen (Endavant Gal·les) de John Marek.
# Daniel Baier

Daniel Baier (nascut el 18 de maig de 1984 a Colònia) és un futbolista alemany que actualment juga de centrecampista pel FC Augsburg. El seu pare, Jürgen Baier, també futbolista, va jugar pel Darmstadt 98.
Baier jugà primer en l'equip juvenil del 1860 Múnic, generalment jugant en una posició ofensiva. Va jugar el seu primer partit de lliga contra el 1. FC Köln el 13 de setembre del 2003. Ha jugat en l'equip nacional sub-21, el seu debut va ser el 7 d'octubre del 2005 contra Gal·les. Dieter Eilts ha dit sobre Daniel Baier: "Daniel és un talent individual. Juga unes passades letals. Si continua per aquest camí, té un gran futur." El31 de gener del 2010, deixà VfL Wolfsburg i va tornar al FC Augsburg.

## Referències

* ↑ «Daniel Baier» (en (alemany)). Daniel Baier. Arxivat de l'original el 2012-02-25. [Consulta: 3 juliol 2009].
* 1 2 «U 21 Men». dfb.de. [Consulta: 3 juliol 2009].
* ↑ «Baier (8)». VfL Wolfsburg. Arxivat de l'original el 2009-08-18. [Consulta: 3 juliol 2009].
* ↑ «Daniel Baier» (en (alemany)). fussballdaten.de. [Consulta: 3 juliol 2009].
* ↑ «Das Schlimmste ist die Ungewissheit» (en (alemany)). Augsburger Allgemeine, 18-02-2009. Arxivat de l'original el 2009-04-29. [Consulta: 3 juliol 2009].
* ↑ «Baier kommt - Schindler geht» (en (alemany)). fcaugsburg.de, 31-01-2010. Arxivat de l'original el 2016-12-20. [Consulta: 22 març 2010].

## Enllaços externs

* Lloc web oficial (alemany)
# Denís Dmítriev

Denís Serguéievitx Dmítriev (en rus Денис Сергеевич Дмитриев) (Tyrnovo, Riazan, 23 de març de 1986) és un ciclista rus, especialista en la pista, concretament en la Velocitat. Medallista Olímpic, triple Campió d'Europa i guanyador de cinc medalles, una d'elles d'or, als Campionats del món. També ha obtingut diverses victòries de la Copa del Món

## Palmarès

* 2004
** Campió d'Europa júnior en Velocitat per equips (amb Stoian Vasev i Mikhail Shikhalev)
* 2008
** Campió d'Europa sub-23 en Velocitat per equips (amb Pavel Yakushevskiy i Stoian Vasev)
* 2010
** Campió d'Europa de Velocitat
* 2011
** Campió de Rússia en Velocitat
** Campió de Rússia en Velocitat per equips (amb Sergey Borisov i Sergey Kucherov)
* 2012
** Campió d'Europa de Velocitat
* 2013
** Campió d'Europa de Velocitat
** Campió de Rússia en Velocitat
** Campió de Rússia en Keirin
* 2016
** Medalla de bronze als Jocs Olímpics de Rio de Janeiro en Velocitat
* 2017
** Campió del món en Velocitat

### Resultats a la Copa del Món

* 2011-2012
** 1r a Pequín, en Velocitat per equips
* 2012-2013
** 1r a la Classificació general i a la prova d'Aguascalientes, en Velocitat
* 2014-2015
** 1r a Cali, en Velocitat
* 2015-2016
** 1r a Cali, en Velocitat
* 2016-2017
** 1r a Cali i Los Angeles, en Velocitat
* 2017-2018
** 1r a Santiago de Xile, en Velocitat per equips

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Daniel Pérez

«Daniel Pérez» té aquests significats:
* Daniel Pérez i Masip (Barcelona, 24 de juliol de 1969), exjugador de bàsquet.
* Daniel Reyes Pérez (Trelew, Argentina, 11 d'agost de 1975), conegut com a Daniel Pérez, exfutbolista xilè d'origen argentí.
* Daniel Pérez Rico (Madrid, 1978), bateria de heavy metal.
* Daniel Pérez Otero (L'Hospitalet de Llobregat, 28 de febrer de 1990), jugador de bàsquet.
# Daniel Pérez i Masip

Daniel Pérez i Masip, més conegut com a Dani Pérez, (Barcelona, 24 de juliol de 1969) és un exjugador de bàsquet professional català. Amb 1,98 metres d'altura, ocupava la posició d'aler.
Durant la seva etapa com a jugador del TDK Manresa es va convertir en un dels millors anotadors nacionals de la lliga ACB. Posteriorment va formar part de la plantilla del 7Up Joventut que es proclamà campió de l'Eurolliga de 1994.

## Clubs

* 1988-90 ACB. RAM Joventut.
* 1990-92 ACB. TDK Manresa.
* 1992-94 ACB. 7Up Joventut.
* 1994-96 ACB. Baloncesto León.
* 1996-98 ACB. Caja San Fernando.
* 1998-99 LEB. C.B. Ciudad de Huelva.
* 1999-00 LEB. C.B. Granada.
* 2000-01 ACB. Cantabria Lobos.
* 2001-08 EBA. C.B. Montcada.

## Palmarès

* 1989-90 Copa Korac. RAM Joventut.
* 1993-94 Eurolliga. 7Up Joventut.

## Referències

* ↑ «¿Qué ha sido de los ex ACB Mike Hansen y Dani Pérez?» (en castellà). solobasket.com.

## Enllaços externs

* Daniel Pérez i Masip jugador a l'ACB
# Deutsche Bank

Deutsche Bank AG és un banc internacional amb més de 98.254 empleats (desembre 2013) que cotitza a la Borsa de Frankfurt i la Borsa de Nova York. La seva seu central és a Frankfurt del Main, a les Torres Bessones del Deutsche Bank. És un dels majors bancs d'inversió del món.
L'activitat de la Deutsche Bank als Països Catalans es remunta a 1904, quan es fundà a Barcelona el Banc Alemany Transatlàntic, que el 1950 passarà a dir-se Banc Comercial Transatlàntic (o Bancotrans). El 1994 quan torni a canviar el nom i esdevé Deutsche Bank, SAE. El principal accionista d'aquesta empresa era la Deutsche Bank AG, amb més del 99% de les accions; mentre que la resta estava en mans de petits accionistes. L'any 2010 la junta d'accionistes de l'empresa va decidir canviar la seu social i traslladar-la a Madrid.

## Referències

* ↑ literalment "Banc Alemany"; FWB DBK, NYSE DB
* ↑ «Deutsche Bank AG | enciclopedia.cat». GEC. [Consulta: 25 febrer 2023].
* ↑ «Deutsche Bank trasllada la seva seu a Madrid després de 57 anys a Barcelona». Jornal.cat [Consulta: 25 juliol 2014]. «Des de l'any 1953, després de la segona Guerra Mundial, la seu de Deutsche Bank havia triat Barcelona com a seu principal a Espanya. Va adquirir accions del català Bancotrans fins absorbir-lo del tot.»

## Enllaços externs

* Deutsche Bank - Lloc web oficial
# Detenció (dret civil)

La detenció, o sigui l'acció de detenir una cosa, és un concepte jurídic que fa referència a l'exercici pen part d'una persona (detentor) d'un poder de fet sobre una cosa o un dret sense la voluntat aparent externa d'actuar com a titular del dret (sense ser el propietari de la cosa o el titular del dret). Si en la possessió el posseïdor té al mateix temps el citat «poder de fet» sobre la cosa o dret (clàssicament anomenat "corpus") i la voluntat d'exercitar-lo en qualitat de titular d'un dret que pretén tenir sobre el bé en qüestió (clàssicament anomenat "animus"), el detentor només té el primer dels dos elements, és a dir, la mera tinença material ("corpus").

## Regulació en el dret civil català

El Codi civil català (CCCat) defineix la detenció per contraposició a la possessió. Així, indica, "La possessió és el poder de fet sobre una cosa o un dret, exercit per una persona, com a titular, o per mitjà d'una altra persona" (art.521-1.1 CCCat), mentre que la detenció és "l'exercici d'un poder de fet sobre una cosa o un dret sense la voluntat aparent externa d'actuar com a titular del dret o la tinença amb la tolerància dels titulars..." (art.521-1.2 CCCat). En tal sentit, indica que la detenció "només produeix els efectes que per a cada cas concret estableixen les lleis"(art.521-1.2 CCCat). La mera detentació d'una cosa o dret no en permet la seva usucapió. El detentador, no obstant, té dret a demanar protecció judicial de la seva tinença "de fet" sobre la cosa o dret, si bé aquesta protecció no la pot sol·licitar contra l'autèntic posseïdor de la cosa o dret (ja que el dret del detentador és de pitjor condició que el dret del posseïdor).

## Referències

* 1 2 Pozo Carrascosa et al. - Derecho Civil de Cataluña. Derechos reales, Posesión y detentación, pàg. 28.
* ↑ Art. 521-1 del CCCat
* ↑ Pozo Carrascosa et al. - Derecho Civil de Cataluña. Derechos reales, Posesión y detentación, pàg. 28-29.
* ↑ Art. 522-7 del CCCat
* ↑ Art. 531-24 del CCCat
* ↑ Pozo Carrascosa et al. - Derecho Civil de Cataluña. Derechos reales, Posesión y detentación, pàg. 29.

## Bibliografia

* Pozo Carrascosa, Pedro del; Vaquer Aloy, Antoni; Bosch Capdevila, Esteve. «La prenda». A: Derecho Civil de Cataluña. Derechos reales. Madrid: Marcial Pons, 2008. ISBN 9788497685146.
* Institut de Dret Privat Europeu i Comparat de la UdG «Llibre V del CCC, Títol II - De la possessió» (html). Codi Civil de Catalunya a: Norm@Civil. Universitat de Girona / Generalitat de Catalunya. Departament de Justícia. Arxivat de l'original el 2013-03-31 [Consulta: 16 octubre 2017].
# Democidi

Democidi és un terme creat per l'investigador polític R. J. Rummelamb la intenció de crear un concepte més ampli que la definició legal de genocidi. El democidi es defineix com «l'assassinat de qualsevol persona o persones per part d'un govern, incloent genocidi, assassinats polítics i assassinats massius».

## Definició

Segons Rummel, genocidi té tres significats diferents. El seu ús més comú correspon amb l'assassinat, per part d'un govern, a una població per raons com la seva nacionalitat, ètnia, raça o religió. El significat legal de genocidi es refereix al tractat internacional, la Convenció per a la Prevenció i la Sanció del Delicte de Genocidi. Aquest inclou també decisions no letals que tinguin com a conclusió l'eliminació del grup, tals com impedir els naixements en aquest grup de persones o forçar al fet que els fills siguin transferits a un altre grup social.
Un significat estès de genocidi és similar al seu significat ordinari però inclou així mateix els assassinats governamentals d'opositors polítics i altres assassinats intencionats. Va ser per evitar la confusió relacionada amb els anteriors significats que Rummel va crear el terme democidi per a aquest tercer significat.

## Referències

* ↑ Barbara Harff. The Comparative Analysis of Mass Atrocities and Genocide. Chapter 12. p. 112-115. in N.P. Gleditsch (ed.), R.J. Rummel: An Assessment of His Many Contributions, SpringerBriefs on Pioneers in Science and Practice 37, DOI 10.1007/978-3-319-54463-2.
* ↑ «DEMOCIDE VERSUS GENOCIDE: WHICH IS WHAT?». [Consulta: 8 novembre 2019].
* ↑ «Democide Vs. Other Causes of Death» (en anglès), 01-07-2009. [Consulta: 8 novembre 2019].
* ↑ R. J. Rummel. Statistics of Democide: Genocide and Mass Murder since 1900. LIT Verlag, 1998. ISBN 978-3825840105.
# Dick Dale

Dick Dale (anglès: Richard A. Monsour) (Boston, 4 de maig de 1937 - Loma Linda, 16 de març de 2019), de nom real Richard Anthony Monsour, va ser un guitarrista estatunidenc conegut amb el sobrenom de "The King Of The Surf Guitar" ("El rei de la guitarra surf").
Dick Dale va inventar la música surf a la dècada de 1950. Va practicar aquest esport fins que el va abandonar fastiguejat pel volum del negoci. Es va reunir amb Leo Fender per millorar la guitarra i l'amplificador: la guitarra elèctrica Fender Stratocaster. Tocava amb el volum de la reverberació al màxim i amb una guitarra de dretans però sense canviar-li les cordes. El seu èxit més conegut és l'adaptació d'una melodia popular "Mirsilou" que surt a la banda sonora de Pulp Fiction.

## Referències

* ↑ Bassas, Antoni. «Mor el guitarrista Dick Dale, heroi de la música surf», 18-03-2019. [Consulta: 18 març 2019].

## Enllaços externs

* Web oficial Arxivat 2014-05-17 a Wayback Machine. (anglès)
# Dipòsits de gas d'Horta

Els dipòsits de gas d'Horta, anomenats popularment els Ous d'en Porcioles, eren dos grans dipòsits esfèrics construïts el 1967 per Catalana de Gas i Electricitat a la serra de Collserola, prop del barri de la Font del Gos, a Horta, Barcelona.
Es van construir per a regular la pressió del subministrament de gas a la ciutat, necessària pel canvi de gas ciutat a gas natural. Els 2 dipòsits, de 30 m de diàmetre, eren de planxa d'acer de 36 mm de gruix. Malgrat les queixes i manifestacions en contra per part dels veïns i associacions ecològiques, tant pel risc que suposava la seva proximitat als habitatges, com pel fet d'estar construïts dins del parc forestal, l'alcalde Porcioles va decidir instal·lar-los, i d'aquí li ve el nom popular.
El 1986 van deixar de funcionar, però van romandre al lloc, amb projectes de construir-hi un restaurant o una discoteca, fins que el 1990 l'Ajuntament de Barcelona va decidir desmantellar-los. Tasques que van començar el 1991 i van durar 10 anys. En el solar que va quedar després del desmantellament, el 2001 s'hi va construir una cotxera d'autobusos soterrada. A la coberta de les cotxeres s'hi va construir el parc de Xavier Montsalvatge.

## Referències

* ↑ Díez i Quijano, Desideri. El que ha estat i és Horta. Barcelona. Graó, Stat. Cooperativa, juliol 1982. ISBN 84-2917-1914-8.
* ↑ «L’estació gasomètrica d'Horta era els ous d’en Porcioles». Betevé, 20-10-2015.
* ↑ «Les boles d'en Porcioles seran desmantellades». Ressò de Montbau, 01-03-1990.
* ↑ «Restauració topogràfica de l'entorn del Mirador d'Horta». Butlletí Collserola, 01-07-2001.
* ↑ «Parc de Xavier Montsalvatge». Ajuntament de Barcelona.